Uniuersis presentes litteras inspecturis magister L. archidiaconus Laticensis et Theodorus de Angulauento, canonicus Lingonensis, collectores decime ciuitatis et dyocesis Lingonensis, pro subsidio terre sancte, salutatem nouerint uniuersi, quod nos recipimus de dicta decima pro primo termino anni primi, a uiro religioso fratre Amedeo quondam abbate Sancti Stephani Diuionensis, nonaginta libras Diuionensium; item pro secundo termino dicti anni septuaginta duas libras Turonensium pro nonaginta libras Diuionensium ab eodem abbate; item ab eodem nonaginta libras Diuionensium pro primo termino anni secundi et si alique littere inueniantur super solutionibus predictis nullius sint ualoris. In cuius rei testimonium litteras istas fieri fecimus et easdem religioso uiro fratri Girardo, nunc abbati dicti loci, sigillis nostris traddidimus sigillatas Datum die Iouis, ante Ramos palmarum, anno Domini millesimo ducentesimo octogesimo.